Skond il-wisq karitattiv u Kattoliku l-Isqof Grech ahna skoss briganti, tradituri u lpup! L-Isqof Grech rega' ghamilha! Bl-Ingliz lil dan isejhulu throwback – jigifieri bniedem jew krejatura li gejja mill-passat u nqabdet fid-Dinja tal-lum u ma tistax taqbad art qalb il-modernizmu. Mhemmx spjegazzjoni ohra ghall-imgieba u d-diskors xejn Kristjana tieghu ghajr ghal din. Did-darba, fl-omelija tieghu l-Isqof Grech infexx jghajjar u jwissi lil kulhadd biex joqghodu attenti ghall-briganti li jridu jtellfu t-triq lill-merhla ta' Kristu. Issa l-kelma brigant tfisser halliel u tajjeb naraw ftit min hu vera l-halliel fil-kwistjoni tad-divorzju. Min qieghed jghid lil kulhadd l-affarijiet kif inhuma, abjad fuq iswed minghajr tlaqlieq u biza' bhall-membri ta' l-"Iva ghad-Divorzju" jew min il-hin kollu jipprova jisraq l-imhuh u jimlihom bin-nofs veritajiet u bizghat taz-zmien il-babaw li ilu li sparixxa minn meta bdejna nuzaw id-dawl f'Malta. Min hu vera brigant f'dan il-pajjiz? Min irid izomm il-monopolju fuq iz-zwieg civili ha jkompli jimpala l-liri u jaghmel il-hajja tal-familji mkissra mizerja aktar milli hi? Min jixtieq li z-zwieg civili u z-zwieg kanoniku jigu sseparati bhalma suppost li huma separati minn xulxin lis-stat u l-knisja. Min irid li c-cittadin Malti jkollu d-dritt jissepara b'divorzju u jkun jista' jaghzel l-avukat tieghu u mhux li tbamballu l-Knisja. Min jixtieq jiffranka eluf kbar ta' ewros u jehles fi ftit snin mhux bhalma jigri bhalissa bl-annulament fejn jaghmel xi tmien snin tiela' u niezel il-qorti? Tridu tifhmu d-diskors ta' Grech meta fl-omelija dan qal: "Ha jduru ghaz-zwieg u wara ghalxiex se jduru?" Il-Knisja taf li minhabba li z-zwieg kanoniku jiehu precedenza fuq iz-zwieg civili f'dan il-pajjiz suppost sekulari, il-knisja ghandha parti mportanti mill-istat taht idejha u taf li bil-PN fil-gvern se tkompli tgawdi dan il-privilegg sakemm jibqa' dan il-partit fil-gvern. Taf ukoll li l-privilegg li ghandha hu wiehed li normalment nassoccjawh ma' pajjizi fundamentalisti fejn il-gvern imexxi skond il-Bibja jew il-Koran. Jekk jidhol id-divorzju f'Malta, il-poter li ghandna l-Knisja f'din il-gzira tkompli tiddghajjef u l-ahhar bastjun li kien taht idejha, iz-zwieg jaqa' taht idejn il-gvern kif suppost. Bla dubju, l-aktar li taghtu 'l gewwa lill-Isqof Grech kien il-grupp Kattoliku favur id-divorzju li ahna tal-mazzun nafu li fih hafna nies twajba u genwini. Dawn mhumiex Andre u Sonia Camilleri, Arthur Galea Salomone u Austin Bencini li kollha qed jiggieldu kontra d-divorzju ghax huma obbligati lejn il-gvern mhux ghax genwini. Il-Grupp Kattoliku Favur id-Divorzju ma jridux li l-maggoranza li m'ghandhiex bzonn id-divorzju timponi fuq minoranza li ghandha bzonnu. Bil-maqlub tal-grupp fundamentalist ta' Clyde Attard li mohhu biex jikkwota l-Bibja u jghidilna xi jrid Alla, u x'alabiebu mill-problemi reali tal-familji mkissrin. U hawnhekk johrog sintomu ikrah ta' nies bhal Attard, Camilleri, Galea Salomone u l-Isqfijiet li jew ghandhom zwieg tajjeb jew qatt m'esperjenzaw z-zwieg, ulied u familja. Dawn in-nies tilfu l-kapacita' li juru s-simpatija ma' min hu anqas ixxorttjat minnhom u minflok jghaddruhom, ikomplu jaghmlulhom hajjithom difficli billi jkunu iebsin u nflessibbli maghhom. Dan l-Ispirtu Nisrani li ghandhom! Bil-maqlub ta' Gesu Kristu li kien jaghmilha apposta mal-minoranzi mistmerra, jurihom simpatija u mhabba, u jcanfar il-qassisin il-kbar li kien mohhom biex jiggudikaw mill-gallerija minghajr ma jduqu u jghixu t-tbatija tad-devoti taghhom. Ma niddejqux li l-Isqof Grech jghajjarna lpup ghax nafu li dawn annimali li jafu jhobbu u jiehdu hsieb il-familja! Minflok ma' gharaf il-hniena u l-moghdrija li qed juri dan il-grupp Kattoliku li hu favur id-divorzju, l-Isqof Grech ghazel li jghajru b'mod tassew ahrax u krudili: "U l-lupu issa qed jghid li hu Nisrani. Din gidba! Dan qerq! Jien lest nitkellem ma' kulhadd, imma tkunux qarrieqa u tigdbux. Ma tistghux tkunu lejali lejn Kristu u tghidu li intom Insara jew Kattolici." F'artiklu iehor ta' din il-blog, semmejna kliem Kristu fl-Iskrittura, specifikament f'Mattew 19:9 fejn jghid li d-divorzju huwa accettabbli f'kaz t'adulterju. Cert li l-Isqof jafa sew il-Bibja allura kif bhal kulhadd qieghed jinjora kliem Kristu? Kif jista' jghid li ahna m'ahniex lejali lejn Kristu jekk qed nikkwotaw dak li qal fil-kotba tieghu? Min hu l-qarrieqi hawn? Min qed jghid naha wahda, dik li taqbel lilu jew dawk li qed jghidu n-nahat kollha? Il-Grupp Kattoliku Favur id-Divorzju qal li: " Irrispettivament minn kemm nemmnu li d-divorzju jista' jaghmel hsara lill-pajjiz, ahna qatt ma nistghu ninjoraw il-principji li ghallimna Kristu u nippretendu li dawk li m'ghandhomx il-fidi taghna jbaxxu rashom ghat-twemmin taghna." Minkejja li ahna tal-mazzun ma nemmnux li d-divorzju se jkun ta' hsara ghall-pajjizna, nirrispettaw it-tolleranza ta' dan il-grupp li qieghed verament jirrifletti t-taghlim ta' Kristu billi jghixu. Il-grupp kompla jghid li huwa d-dover ta' kull Kattoliku li jivvota "iva" fir-referendum ghaliex ma' nemmnux li l-istat ghandu d-dritt li jimponi fuq dawk li m'ghandhomx l-istess twemmin tal-Kattolici. Fil-fatt, l-istat suppost ghandu jipprotegi dawk il-gruppi li m'ghandhomx l-istess twemmin Kattoliku u mhux izomm ma' din ir-religjon kontra l-individwu bhalma ghamel Lawrence Gonzi meta ddikkjara li hu u l-Partit huma kontra d-divorzju. Ahna tal-mazzun nammiraw lil dan il-grupp Kattoliku ghaliex qed juri karita' u mghodrija Kristjana ferm akbar milli l-Isqof Grech wera lejn kull min mhux jaqbel mieghu. L-istess grupp sostna li bil-maqlub ta' dak li qal l-Isqof Grech "mhuwiex dnub li tivvota "iva" fir-referendum u jikkwotaw in-"Nota Duttrinali u Pastorali" li l-Isqfijiet stess qassmu lis-saċerdoti fid-19 ta' Marzu li ghadda. F'din in-nota l-Isqfijiet jaċċettaw dan il-prinċipju saħansitra f'rabta mal-koabitazzjoni (ħaġa li aħna l-Kattoliċi nqisu ħażina). Huma qalu li "tajjeb li lil persuni li jinsabu f'relazzjoni stabbli imma mhux uffiċċjalment approvata, għandha tingħatalhom protezzjoni legali dwar ċerti konsegwenzi ċivili". L-istess prinċipju huwa applikabbli għad-divorzju. Minkejja li aħna l-Kattoliċi u nistgħu nqisuh ħażin, xorta waħda nqisu li l-Istat għandu jara li jipprovdi għalih. Le, mhuwiex dnub li l-Kattoliċi jivvutaw IVA fir-referendum li ġej. Anzi, f'ġieħ ir-rispett lejn ħaddieħor li jgħallimna Sidna Ġesù Kristu, huwa dmirhom li jivvutaw u jivvutaw IVA. Ahna tal-mazzun nafu li l-Isqof Grech bilfors kien jaf b'dan kollu ghax hu hareg dik in-nota flimkien ma' l-Isqof Cremona. Allura t-tghajjir kollu li qieghed jghajjar lill-"Lpup" ma jaghmilx sens u wisq anqas jaghmel sens il-biza' li qieghed ibezza' lil kulhadd bid-dnub. Nahseb ahjar jitghallem ftit xi tfisser il-kelma KONSISTENZA!
L-Isqof Grech jaf x'inhu jaghmel?